**Iepirkuma komisijas 2017.gada 6.decembra komisijas sēdē sniegtās**

**atbildes uz uzdotajiem jautājumiem par**

**atklāta konkursa “Slimnīcas A korpusa 2.kārtas būvprojekta ekspertīzes veikšana”,**

**ID Nr.PSKUS 2017/131, nolikumu**

**Jautājums:**

Nolikuma 3.5.8. punkts: Pretendents iepriekšējo 3 (trīs) gadu laikā (t.i., 2014., 2015., 2016.gadā un 2017.gadā līdz piedāvājuma iesniegšanas dienai) ir veicis vismaz 2 (divas) ekspertīzes būvprojektiem, kuros paredzēti būvdarbi trešās grupas ēkai , ar ēkas platību ne mazāku kā 7000 m² un vismaz 1 (vienai) no tām ir veikta jaunbūves būvprojekta ekspertīze.

Vai par atbilstošu pieredzi var tikt uzskatīta tāda, kur katra būvprojekta ietvaros tikušas ekspertētas divas vai vairākas trešās grupas ēkas, un kur konkrētā būvprojekta ēku platība kopā ir ne mazāka kā 7000 m² un vismaz 1 (viena) no tām ir jaunbūve?

**Atbilde:**

Saskaņā ar atklāta konkursa Nolikuma 3.5.8. punktā izvirzīto kvalifikācijas prasību, par atbilstošu tiks atzīta tāda pretendenta pieredze, kas apliecinās, ka pretendents iepriekšējo 3 (trīs) gadu laikā (t.i., 2014., 2015., 2016.gadā un 2017.gadā līdz piedāvājuma iesniegšanas dienai) ir veicis vismaz 2 (divas) ekspertīzes būvprojektiem, kuros paredzēti būvdarbi trešās grupas ēkai (*ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai (publiska telpa – sabiedrībai pieejama nedzīvojamā telpa, kurā īslaicīgi var uzturēties un saņemt dažādus pakalpojumus apmeklētāji (piemēram, skatītāji, pacienti, klienti, pircēji, pasažieri, studenti, audzēkņi). Ēkai ir vairāk nekā pieci virszemes stāvi un/vai ēkai ir vairāk nekā viens pazemes stāvs. Ēkā paredzēts vienlaikus uzturēties vairāk nekā simt cilvēkiem*), ar ēkas platību ne mazāku kā 7000 m2 un vismaz 1 (vienai) no tām ir veikta jaunbūves būvprojekta ekspertīze.

**Jautājums:**

Lūdzu sniegt informāciju par ekspertējamā būvprojekta piesaistīto speciālistu sastāvu, jo Tehniskajā specifikācijā ir minēts būvprojekta autors - būvkomersants, taču nav iespējams piedāvāt un noformēt ekspertu sarakstu, nezinot projektētājus (gan autora, gan piesaistīto apakšuzņēmēju), sakarā ar iespējamu interešu konfliktu. Līdzi dotajā datu nesējā ir ievietots būvprojekts pirmajai kārtai, kurā nav informācijas par otrās kārtas projektēšanas speciālistiem.

**Atbilde:**

Iepirkuma komisija ir tiesīga sniegt publiski pieejamu informāciju, attiecīgi, papildus informāciju, kas attiecas uz 2017. gada 28. augustā ar SIA “SESTAIS STILS”, reģ. Nr.40003076375, noslēgto Iepirkuma līgumu Nr. SKUS 565/17, par Paula Stradiņa klīniskās universitātes slimnīcas A korpusa II kārtas būvprojekta izstrādi un autoruzraudzību, lūdzam skatīt sadaļā “Iepirkumi” pie attiecīgās iepirkuma dokumentācijas.

Ņemot vērā to, ka Vispārīgo būvnoteikumu 41. punkts paredz, ka būvprojekta ekspertīzi ir tiesīgs veikt no būvprojekta izstrādātāja neatkarīgs ekspertīzes veicējs, attiecībā par interešu konflikta jautājumiem, lūdzam informēt speciālistus, kurus plānojat iesaistīt līguma izpildē, lai izslēgtu visus iespējamos riskus, saistībā ar piedāvājuma sagatavošanu un iespējamu iepirkuma līguma izpildi.